Soccer Football - Champions League - Round of 16 Second Leg - FC Barcelona v Olympique Lyonnais - Camp Nou, Barcelona, Spain - March 13, 2019 Lyon’s Nabil Fekir reacts REUTERS/Susana Vera / SUSANA VERA (REUTERS)

"Vam fer un bon partit, però el millor jugador de la història ens ho ha fet impossible. Quan no marca, assisteix. Quan no assisteix, marca o crea l’acció. Era impossible. Ell és increïble". Així es va expressar a la zona mixa del Camp Nou l’estrella de l’Olympique de Lió, Nabil Fekir, que seguia sense creure’s l’eliminació del seu equip en mans d’un Barça liderat per Leo Messi, raó per la qual va mostrar la seva admiració cap a la principal figura blaugrana.

El davanter francès d’origen algerià, campió del món amb França al Mundial de Rússia celebrat l’estiu passat, es va quedar sense marcar al Camp Nou. Això sí, amb una profunda admiració cap a Messi.